Document ID: 32002D0672

Rozhodnutie Komisie
z 21. augusta 2002,
ktorým sa mení a dopĺňa rozhodnutie 97/468/ES, aby zahŕňalo zariadenie na produkciu diviny z Grónska
(oznámené pod číslom dokumentu C(2002) 3094)
(Text s významom pre EHP)
(2002/672/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 95/408/ES z 22. júna 1995 o podmienkach na vypracovanie dočasných zoznamov zariadení v tretích krajinách, z ktorých je členským štátom povolený dovoz určitých produktov živočíšneho pôvodu, produktov rybolovu alebo živých dvojchlopňových mäkkýšov [1], naposledy zmenené a doplnené rozhodnutím 2001/4/ES [2], najmä na jeho článok 2 ods. 1,
keďže:
(1) Dočasné zoznamy zariadení produkujúce divinu boli vypracované rozhodnutím Komisie 97/468/ES [3] o vypracovaní dočasných zoznamov zariadení v tretích krajinách, z ktorých členské štáty povoľujú dovoz diviny.
(2) Grónsko zaslalo zoznam zariadení produkujúcich divinu, za ktoré príslušné orgány potvrdzujú, že zariadenia sú v súlade s predpismi spoločenstva.
(3) Preto sa môže pre Grónsko vytvoriť dočasný zoznam zariadení produkujúcich divinu.
(4) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Text prílohy k tomuto rozhodnutiu je pridaný do prílohy k rozhodnutiu 97/468/ES.
Článok 2
Toto rozhodnutie je adresované členským štátom.
V Bruseli 21. augusta 2002

Labels: 17
5
0
3
6
18